Willy Hernangómez

Guillermo Gustavo Hernangómez Geuer ( Madril, 1994ko Maiatzaren 27a ), Willy Hernangómez ezagututa, NBAko New Orleans Pelicans taldeko jokalari espainiarra da. 2,11 metroko garaierarekin, pibot postua du kantxan, baina hegal-pibot gisa ere jokatu ahal du.

Biografia 

Bere gurasoak saskibaloi jokalari profesionalak izan dira; bere aita, Guillermo Hernangómez, Real Madril eta Estudiantes taldetan jokatu zuen. Bere ama, Margarita Geuer, Europako txapelduna izan zen Espainiarekin 1993ko Eurobasketean, Perugian; bere anaia Juancho Hernangómez (j.1995), NBAko jokalaria; eta bere arreba Andrea Hernangómez (j. 2000) Fairfieldeko Unibertsitatean jokatu zuen.

Esteban Novillo kazetariak Willyri buruzko dokumental bat filmatu zuen 2012. urtearen hasieran, Hernangómez izenekoa. Etorkizun handi baten hasiera.

Ibilbidea

Hasiera 
Las Rozas Saskibaloi Klubean saskibaloia praktikatzen hasi zen, 2012 etik 2013ra

ACB liga 
2013-2014 denboraldian saskibaloiko Real Madriletik CB Sevillara joan zen. Bertan, Aíto García Renesses entrenatzailea zuen. Aítok apustuak egiten zituen talentu gazteetan.

2014-2015 denboraldian CB Sevillan jarraitu zuen eta hemen ACBko 10. jardunaldian partida ona egin zuen, FC Bartzelonari irabaziz, 29 puntu eta 13 erreboterekin. Espainiako saskibaloiko ligan kopuru hori lortu duen jokalaririk gazteena da.

15-16 denboraldian Real Madrilera itzuliko zan, bertan Errege Kopa eta ACB Ligako txapelketa irabaziz. Denboraldi hau amaitu ondoren, NBAra joatea erabaki zuen.

NBA 
2015 eko ekainean aukeratuta izango da bigarren rondako NBA-ko Draftean jolasteko Philadelphia 76ersen. Zozketa egin eta ordu batzuetara, bere eskubideak New York Knicksera eskualdatzen dira. Drafta ACBko taldeetan aritzen diren beste europar batzuekin partekatu zuen, hala nola, CB Sevillako Nikola Radicevic serbiarrarekin, FC Bartzelonako Mario Hezonja kroaziarrarekin eta Club Baloncesto Malagako Dani Díez madrildarrarekin.

2016ko uztailean, Espainiako saskibaloi selekzioaren kontzentrazioan, New Yorkera joan zen Knicksekin zuen kontratua sinatzeko. Jeff Hornacek Knickseko entrenatzaileak behin baino gehiagotan adierazi zuen 16-17 denboraldiari begira pibota prest zuela. 

Lehen denboraldian, behetik gora eginez, 8,2 puntu, 7,0 errebote eta 1,3 asistentzia lortu zituen batez beste partidako. Lehen denboraldi honetan martxoaren 25ean jokatu zuen onena, 36 minututan 24 puntu eta 13 errebote lortuz San Antonio Spursen aurka.  NBAko rookien bostetik onenean sartu zuten. 

2018ko otsailaren 7an, Charlotte Hornetsera eraman zuten, Johnny O 'Bryanten eta draftaren etorkizuneko bigarren txandaren truke.

Ia hiru urte Charlotten eman ondoren, 2020ko azaroaren 22an, New Orleans Pelicans fitxatu zuen. 2021eko otsailaren 17an, Portland Trail Blazersen aurka 17 errebote hartu zituen.

2021eko abuztuaren 6an, Pelicansekin kontratua 3 urtez luzatzea erabaki zuen. Abenduaren 23an, Orlando Magicen aurka, 16 errebote harrapatu zituen. 2022ko urtarrilaren 25ean, Philadelphia 76ersen aurka 10 errebote hartu eta 29 puntu sartu zituen, bere ibilbideko errekorra.

Selekzio nazionala 
2019ko irailean txapeldun izan zen Espainiarekin 2019ko Txinako Munduko Saskibaloi Kopan. W. Geuer zenbakidun kamiseta jantzi zuen bere amaren omenez, Margarita Geuer, kirol honetan ere 1993an Eurobasket ean txapeldun izan zena. 

2021eko udan, 2020ko Tokioko Olinpiar Jokoetan parte hartu zuen Espainiako selekzio absolutuaren parte izan zen, seigarren postuan geratu zena.

2022ko irailean, 2022ko EuroBasket txapelketan parte hartu zuen espainiar talde absolutuaren parte izan zen, non urrea irabazi zuten, finalean Frantziari irabazita, eta, gainera, txapelketako MVP izendatu eta boskote onenean hautatu zuten.

Estatistikak

Liga Endesa

Denboraldi Erregularra

Playoffs

NBA

Denboraldi Erregularra

Playoffs

Selekzioa

NBAko All-Star Game Partidarako bozketak

Erreferentziak

Kanpo estekak 
 Willy Hernangómez NBA.com-ean
 Willy Hernangómezen estatistikak Basketball-Reference.com webgunean
 Fitxa hemen: Realgm.com
 Jokalariaren fitxa ACB.COMen